'पाक के खिलाफ कोई दुष्प्रचार अभियान नहीं'  
अमेरिका ने कहा है कि पाक के खिलाफ कोई दुष्प्रचार अभियान नहीं चलाया जा रहा है। पाक साथ रिश्ता हमारे देश की राष्ट्रीय सुरक्षा हित में है।
अमेरिका ने कहा है कि पाकिस्तान के खिलाफ कोई दुष्प्रचार अभियान नहीं चलाया जा रहा है। उन्होंने कहा है कि ओबामा प्रशासन का मानना है कि इस्लामाबाद के साथ रिश्ता हमारे देश के राष्ट्रीय सुरक्षा हित में है। विदेश मंत्रालय के प्रवक्ता मार्क टोनर ने नियमित संवाददाता सम्मेलन में बताया, हम मानते हैं कि पाकिस्तान के साथ हमारा रिश्ता हमारी राष्ट्रीय सुरक्षा के हितों में है। इस रिश्ते को हम एक सकारात्मक दिशा में ले जाने के लिए प्रतिबद्ध हैं।   पाकिस्तानी सरकार द्वारा पिछले सप्ताह दिये गए एक बयान पर पूछे गए एक सवाल के जवाब में उन्होंने यह बात कही। पाकिस्तान सरकार ने इस्लामाबाद में स्थित अमेरिकी दूतावास पर उसके खिलाफ दुष्प्रचार करने का आरोप लगाया था। बयान में कहा गया था, हमने भी वाशिंगटन स्थित अपने दूतावास से विस्तृत जानकारी देने के लिए कहा है। उन्होंने कहा कि अमेरिका लगातार पाकिस्तान के साथ इन मुद्दों पर काम कर रहा है।   टोनर ने कहा, ऐबटाबाद की घटना के बाद मैं यह नहीं नहीं बता सकता कि पाकिस्तान के साथ हमारा आगामी मसला क्या है लेकिन हम पाकिस्तान को लेकर गंभीर हैं और हम लोग वहां की सरकार के साथ मिल कर काम कर रहे हैं।